Keskustelu:Eduskuntavaalit 2011

message: Ihan vaan huomioksi: Keskisuomalainen: Eduskuntavaalit siirtyvät huhtikuulle, päivätty 25.11.2009--Anttipng 17. helmikuuta 2010 kello 21.28 (EET)
thread_title:  Vaalien ajankohta 

message: Lähde luopujista: http://www.hs.fi/politiikka/artikkeli/11+kansanedustajaa+j%C3%A4tt%C3%A4ytyy+kev%C3%A4%C3%A4n+2011+vaaleista/1135252731840 päivätty 9.2.2010. Listassa kaikki muut paitsi RKP:n Nordman, jolle kyl on oma lähde. Anttipng 17. helmikuuta 2010 kello 21.05 (EET)
replies: text: Kävin laittamassa lähteistyksen kuntoon. Vaihdoin Nordmanin lähteen samalla paremmanlaatuiseen lähteeseen. --Unara 17. helmikuuta 2010 kello 21.24 (EET)
Noita lähtijöitä alkaa oleen niin paljon et ne vois jaotella jotenkin. Vaalipiirin vai puolueen mukaan? Mitä mieltä? --Anttipng 20. huhtikuuta 2010 kello 00.05 (EEST)
Eduskunnan jättävien kansanedustajien lista on joko puutteellinen tai epälooginen. Jos listaan on tarkoitus kirjata ne kansanedustajat, jotka nousivat eduskuntaan vuoden 2007 maalisvaaleissa, mutta jotka eivät ole ehdolla tulevissa eduskuntavaaleissa, puuttuu listalta ainakin Liisa Hyssälä ja edesmennyt Tommy Taberman. Jos taas listaan on tarkoitus kirjata ne kansanedustajat, jotka (oletettavasti) istuvat eduskunnassa nykyisen nelivuotiskauden lopussa, mutta eivät ole ehdolla seuraavissa vaaleissa, ei eduskunnasta jo vetäytynyt Matti Vanhanen kuulu listalle. --Myra 15. lokakuuta 2010 kello 00.21 (EEST)

text: Itseänikin on sama asia ihmetyttänyt . Omasta mielestäni listaan olisi hyvä rajata kuuluvaksi vain niiden luopujien nimet, jotka ovat (oletettavasti) istuvia kansanedustajia näiden vaalien aikoihin. Eli Jukka Mäkelän ja Matti Vanhasen, jotka ovat jo jättäneet eduskunnan, puoli vuotta ennen vaaleja, nimet kannattanee pudottaa pois. Muussa tapauksessa listaan pitäisi johdonmukaisuuden vuoksi kuulua tosiaan kaikkien eduskuntaan vaaleissa 2007 valittujen, mutta paikkansa kesken kauden jättäneiden, jotka eivät pyri takaisin vuonna 2011, nimet (joita ovat jo mainittujen lisäksi esimerkiksi Tuula Haatainen, Heidi Hautala, Liisa Jaakonsaari ja Jari Koskinen). Vuoden 2007 vaaleista kertovan artikkelin listassa on käsittääkseni toimittu tuolla ehdottamallani tavalla  (kesken kauden eduskunnan jättäneitä, esim. Eva Biaudet'ta, Irina Krohnia ja Sinikka Mönkärettä, ei ole listassa mainittu). --Nironen 30. lokakuuta 2010 kello 07.10 (EEST)
Osion yläpuolella on lisätty kolme viikkoa sitten  teksti "Vaaleissa on ehdolla 144 istuvaa kansanedustajaa". Tämä hieman ihmetyttää, sillä luvut eivät täsmää luopujien määrän kanssa. Paikastaan luopuvia istuvia kansanedustajia on listaan merkitty 38 (ketään ei liene unohdettu joukosta), joten ehdolla olevien istuvien kansanedustajien määrän luulisi olevan 162. Mikä luo näin suuren erotuksen? Annettu lähdelinkki ei enää toimi, joten en pystynyt tarkistamaan, miten asia on lähteessä ilmaistu. --Nironen 11. huhtikuuta 2011 kello 02.54 (EEST)

text: Se sama tilasto julkaistiin myös Uuden Suomen artikkelissa. Tuossa artikkelissa oleva kuva on muistaakseni suora kopio ministeriön sivuilla olleesta. Oikeusministeriö poistelee vaalitilastojaan netistä miten sattuu, joten lienee syytä tallettaa itselle jatkossa.--ap4k 11. huhtikuuta 2011 kello 11.03 (EEST)
replies: text: :Tuo omituisuus alkoi vaivata niin paljon, että piti alkaa itse laskea ehdolla olevia istuvia kansanedustajia ehdokaslistoista. Itse en saanut kasaan kuin 161 edustajaa, joten yksi taisi itseltänikin unohtua välistä (enkä jaksa alkaa selailla listoja uudelleen, jotta selviäisi kuka), mutta joka tapauksessa on siis selvää, että tuon Uuden Suomen artikkelissa olevan ja oikeusministeriön sivuilta poistetun tilaston luvut ovat selvästi alakanttiin. Esimerkiksi keskustan istuvia kansanedustajia on tuon Uuden Suomen artikkelin kuvassa olevan tilaston mukaan ehdolla 38, kun itse laskin heitä olevan ainakin 43, ja kokoomuksen istuvia kansanedustajia 37, kun itse laskin heitä olevan niin ikään ainakin 43. Esimerkiksi oppositiopuolue Vasemmistoliiton luku sen sijaan täsmää; tilastossa on luku 11 ja itsekin löysin 11 nimeä. Eli lieköhän tässä käynyt sellainen klassinen moka, että oikeusministeriön sivuilta poistettuun tilastoon oli laskettu vain niiden henkilöiden nimet, joiden kohdalla on ehdokaslistassa erikseen mainittu sana kansanedustaja. Esimerkiksi monen ministerin sekä muista nimistä ainakin varapuhemies Seppo Kääriäisen kohdalta maininta puuttuu. Oma listaukseni (joka sekin siis taitaa olla yhden nimen vajaa) löytyy jonkin aikaa käyttäjäsivuni alasivulta Käyttäjä:Nironen/Eduskuntavaalit 2011, istuvat kansanedustajat, josta löytyy myös linkit oikeusministeriön sivuilla oleviin ehdokaslistoihin, joilta voi tarkistaa, että päästäni en ole listaukseni nimiä keksinyt. Tässä siis on tosiaan se ongelma, että vaikka artikkeliin on kirjoitettu lähteen mukaisesti, tuo lähteen tieto on ollut selvästikin virheellinen. --Nironen 12. huhtikuuta 2011 kello 05.53 (EEST)
Tuossa listassa ei toimi järjestykseen laittaminen. Nimisarakkeesta klikkaamalla ei tapahdu yhtään mitään, koska nähtävästi ensimmäisenä oleva värisarake lajitellaan silloin. Tämä tuntuu todennäköiseltä koska Puolue-sarakkeen lajittelijaa klikatessa edustajien järjestys vaihtuu, ja Vaalipiiri-sarakkeesta vaihtuu puolueet. Eli nuo puolueiden värit kai jotenkin sotkee sen. 85.217.15.109 17. huhtikuuta 2011 kello 23.42 (EEST)
thread_title:  Eduskunnan jättäjät 

message: http://yle.fi/alueet/teksti/turku/2010/03/jouko_laxell_ei_lahde_ehdolle_1515267.html
http://www.hs.fi/politiikka/artikkeli/Sdpn+Marjaana+Koskinen+ei+pyri+eduskuntaan+ensi+vaaleissa/1135256065844 Kommentin jätti Anttipng (keskustelu – muokkaukset)
thread_title:  Lähteet: Laxell ja Koskinen 

message: Kannatuskyselyissä otosta on aika turha panna taulukkoon. Se ei juuri kerro lukujen luotettavuudesta eikä myöskään erottele eri julkaisijoita toisistaan. Hyödyllisempää olisi kertoa virhemarginaali. -tKahkonen 7. tammikuuta 2011 kello 22.49 (EET)
Mielestäni on turha mainita kannatuskyselyjä vuodelta 2009, varsinkin kun muut kyselyt ovat tältä tai viime vuodelta. --Jaakko Sivonen 16. maaliskuuta 2011 kello 17.07 (EET)
replies: text: Artikkelissa näyttäisi olevan yksi siltä vuodelta, ei monta. Mutta totta, turhahkoa kuten vuoden 2010 alkupuolen kannatuskyselyiden luetteleminen. Pari puoltavaa seikkaa: Kuitenkin 11/2009 eikä esimerkiksi 4/2009, lisäksi ainoa ko. vaalipiirin mittaus, josta on tiedossa virhemarginaali - hyvin mahdollisesti myös jälkimmäisissä on samansuuntainen isohko luottamusväli (virhemarginaali). -tKahkonen 2. huhtikuuta 2011 kello 22.20 (EEST)

text: No laitetaan molemmat, jos marginaalikin on tärkeä... Mielestäni tässä olisi syytä olla kaikki edellisten vaalien jälkeen tehdyt kyselyt. Jos luettelo laajenee liikaa, niin pistetään sitten omaksi artikkeliksi (vrt. :en:Opinion polling for the United Kingdom general election, 2010.--ap4k 11. huhtikuuta 2011 kello 11.03 (EEST)
replies: text: :Mielestäni nuo kannatuskyselytulokset eivät ole kovinkaan relevanttia informaatiota artikkelin aiheen kannalta. Ainakaan noin yksityiskohtaisesti. Varsinkin kun ne vievät suhteettoman suuren osuuden artikkelin kokonaispituudesta. Tässä artikkelissa saman asian esittäisi paljon ymmärrettävämmin ja tiiviimmin tekstimuotoisena yhdessä kappaleessa. Taulukot erilliseen artikkeliin, mikäli niille katsotaan edelleenkin olevan tarvetta. --BrDead 25. huhtikuuta 2011 kello 09.57 (EEST)
replies: text: ::Tuo erillinen artikkeli en-wikin tyyliin voisi olla hyvä ratkaisu. Tähän artikkeliin voisi kirjoittaa kokonaisina lauseina vaikkapa esitettyjä arvioita gallup-uutisoinnista, gallupien vaikutuksesta vaalitulokseen ja gallupien epäonnistumisesta. -tKahkonen 25. huhtikuuta 2011 kello 22.16 (EEST)
replies: text: :::Juuri tämä oli ajatukseni. --BrDead 25. huhtikuuta 2011 kello 22.29 (EEST)
thread_title:  Otos pois 

message: Äh, nuo vaasan gallupi-tulokset on nyt jotenkin pielessä. Ja niiden pohjalta taisin päivittää summaa pieleen. -- Hkultala 13. huhtikuuta 2011 kello 22.26 (EEST)
Eihän ne aluperikään ollu väärin http://www.seinajoensanomat.fi/artikkeli/48720-kysely-vaasan-vaalipiirista-lapi-kolme-persua --Casthunter 14. huhtikuuta 2011 kello 15.19 (EEST)
Olipas. PS on taulukossa toiseksiviimeisenä, RKP kolmanneksiviimeisenä, editoit tuonne toiseksiviimeiseen sarakkeeseen(PS) "4" ja kolmanneksiviimeiseen(RKP) "3". --Hkultala 15. huhtikuuta 2011 kello 09.49 (EEST)
Ja tuo 41 -> 40 -päivityksesi tuossa samassa muutoksessa oli täysin virheellinen myös. PSn kannatus pysyi 3ssa molempien galluppien välillä, summa pysyy 41ssä.  --Hkultala 15. huhtikuuta 2011 kello 09.51 (EEST)
Mutta joku muu näköjään ehti jo korjata oikeaksi eilen illalla. --Hkultala 15. huhtikuuta 2011 kello 09.54 (EEST)
thread_title:  Vaasan gallupit 

message: Ei mee enää kannatusluvut siististi järjestykseen noitten värien takia. Osaisko joku laittaa ton kuntoon --Casthunter 15. huhtikuuta 2011 kello 14.44 (EEST)
replies: text: Vai kannattaako ottaa värit pois tosta tai järjesjestykseen laittamisen mahollisuus? --Casthunter 15. huhtikuuta 2011 kello 21.13 (EEST)
Miten käyttäjä Stadscykel valitsi värit? Miksi keltainen perussuomalaisille ja senioreille, KA:n ja muutoksen värit? Miksi STP:llä ja Vasemmistoliitolla on tummempi punainen kuin SKP:llä ja KTP:llä?--ap4k 16. huhtikuuta 2011 kello 11.32 (EEST)

text: Juuri samaa tulin kysymään, varsinkin kun värejä on muissakin artikkeleissa, kuten Kiviniemen hallitus. Mistä värit ovat peräisin ja tarvitaanko niitä? --Otrfan 23. kesäkuuta 2011 kello 22.48 (EEST)
Taulukoista sekä "Eduskunnan jättävät kansanedustajat" että "Kannatuskyselyt" on rikki sikäli että lajittelu räjäyttää taulukon sekaisin. --Aulis Eskola 21. huhtikuuta 2011 kello 23.30 (EEST)
thread_title:  Värit 

message: Lienee turha toivoa, että tämä viesti tavoittaisi niitä, joita pitäisi, mutta sanon nyt kuitenkin. Joka vaalien jälkeen wikipedian käyttäjiltä löytyy intoa päivittää vaalituloksia heti kun äänet on laskettu. Kymmeniin artikkeleihin lisätään alustavan laskennan tulokset, mutta kun vahvistetut tulokset tulevat kaksi päivää myöhemmin, ei ketään enää kiinnosta korjata niitä. Toivoisin, että käyttäjät jaksaisivat odottaa niitä vahvistettuja tuloksia, tai ainakin päivittäisivät tulokset, jos ne on pakko laittaa alustavina.--ap4k 16. huhtikuuta 2011 kello 11.32 (EEST)
replies: text: Uudet kansanedustaja-artikkelitkin voitaisiin väkerrellä sitten vasta tarkastuslaskennan jälkeen. --Soppakanuuna 17. huhtikuuta 2011 kello 23.39 (EEST)
thread_title: Tulosten lisääminen

message: Vaalikeskustelusta voi aivan hyvin olla osio, mutta puuhenvuorovalikoinnin tulee perustua lähteisiin eikä henkilökohtaisiin preferensseihin. Vaalikeskustelun ehkä suurimmaksi aiheeksi jäi perstuntumalta euromaiden tukipaketit. Ylipäätään vaalikeskustelussa artikkelin kannalta mielenkiintoista ovat puolueiden näkemyserot, eivät valikoidut asiantuntijanäkemykset - joita kyllä löytyy joka lähtöön. Artikkeliin oli nyt valikoitu kauhistelua, jonka mukaan vain Kokoomus ja Vihreät ymmärtävät talouden päälle, mutta eräissä muissa arvioissa on mm. arvosteltu VM:n näkemystä kestävyysvajeen koosta sekä pidetty vasemmistopuolueiden työttömyyslääkkeitä muiden puolueiden vastaavia parempina. 
Vaalikeskusteluosion pitää siis sisältää lähteistettyä tietoa siitä, mitkä olivat suurimmat vaalikeskustelun aiheet sekä mitä mieltä puolueet olivat näistä kysymyksistä. -- Piisamson 18. huhtikuuta 2011 kello 01.05 (EEST)
replies: text: Tuo verotuksen kehittämistyöryhmän raportti on aika ohi aiheesta. Kaikki isot puolueet tyrmäsivät sen. Mihinkä sen voisi siirtää? --Mikko Paananen 18. huhtikuuta 2011 kello 13.27 (EEST)
thread_title:  Vaalikeskustelu 

message: Mitähän tuo kartta oikein mahtaa kuvata? En ole keskimääräistä tyhmempi, ja kun en kuvan tarkoitusta ymmärrä, ehdotan, että siihen lisätään jonkin sortin selite. -Uusijani 18. huhtikuuta 2011 kello 16.33 (EEST)
replies: text: Varmaan se et mikä puolue voitti missäkin kunnassa --Casthunter 18. huhtikuuta 2011 kello 17.00 (EEST)
replies: text: :Pistin kartan alle vähän vihjettä antavan tekstin "Voittaneet puolueet alueittain" --Aulis Eskola 21. huhtikuuta 2011 kello 23.34 (EEST)
thread_title:  Kartan merkitys 

message: Englanninkielisessä Wikipediassa on mielestäni hyvä malline, jossa on selvästi lueteltu puolue, sen saama äänimäärä, sen puheenjohtaja, paikkamuutos jne. Olisiko ideaa tehdä moista mallinetta tännekin? --Cary 19. huhtikuuta 2011 kello 15.25 (EEST)
replies: text: Vähäsen häiritsevän leveä. Edellisten vaalien paikkamäärä ainakin on turha ja sotkeva rivi; kyllähän sen saa laskettua nykyisen paikkamäärän ja paikkamuutoksen riveiltä. --Lax 19. huhtikuuta 2011 kello 15.50 (EEST)
replies: text: :Mihin perustuu tuo valinta, että mallineessa on listattu juuri yhdeksän suurinta puoluetta? Ehdotukseni on, että tuossa esitellään joko kaikki vaaleihin ehdokkaita asettaneet puolueet tai sitten vain eduskuntapuolueet.--BrDead 25. huhtikuuta 2011 kello 05.18 (EEST)
replies: text: ::Muistaakseni en-wikissä tuota yhdeksää puoluetta on perusteltu sillä, että siinä on nuo kahdeksan eduskuntapuoluetta, ja kun näyttäisi hassulta tyhjä paikka lopussa niin siihen on laitettu eniten ääniä saanut eduskunnan ulkopuolinen puolue, näin tulee tasaiset 3+3+3 -rivistöt. Onhan se muutenkin mielenkiintoista nähdä, mikä olisi ulkopuolisista puolueista lähimpänä eduskuntapaikkaa ja mikä siis on periaatteessa ulkopuolisista merkittävin. Itse olen kyllä miettinyt, pystyisikö mallinetta muokkaamaan niin, että siihen saisi enemmänkin kuin yhdeksän puoluetta, kun nimittäin olen lisännyt mallinetta aiempiin eduskuntavaaliartikkeleihin niin välillä tulee tapauksia, että eduskuntapuolueita onkin yli yhdeksän... --Kirkhakkinen 26. huhtikuuta 2011 kello 14.21 (EEST)

text: :Aika pahastikin häiritsevän leveä pienellä näytöllä. Isohkolla laajakuvanäytöllä vielä jotenkuten menettelee, mutta kakkoskoneen vanhalla 17-tuumaisella näytöllä laatikko on liki puolet artikkelin leveydestä. Jotakin tuolle pitäisi keksiä. --Otrfan 25. huhtikuuta 2011 kello 22.38 (EEST)
replies: text: ::Itsehän katselen miniläppärin näytöltä ja saman asian pysty kyllä halutessaan ilmaisemaan huomattavan paljon ekonomisemmin. --BrDead 1. kesäkuuta 2011 kello 20.14 (EEST)
thread_title:  En-wikin malline 

message: Tulos on vahvistettu: http://yle.fi/vaalit/tulospalvelu/2011/index.html Muutokset pitäisi nyt päivittää artikkeliin. --89.27.103.116 20. huhtikuuta 2011 kello 21.26 (EEST)
thread_title:  Vahvistettu tulos 

message: Eikö uudet kansanedustajat voisi luetella kaikki, jos kerran luetellaan paluuta yrittäneetkin ym.--Urjanhai 22. huhtikuuta 2011 kello 20.30 (EEST)
thread_title:  Uudet kansanedustajat

message: Millä ihmeen tavalla osio "Verotuksen kehittäminen" liittyy vuoden 2011 vaaleihin?--Urjanhai 22. huhtikuuta 2011 kello 20.34 (EEST)
replies: text: Poistin. saa palauttaa, jos osaa kertoa, miten se liitty vaaleihin.--Urjanhai 22. huhtikuuta 2011 kello 20.36 (EEST)
thread_title: Verotuksen kehittäminen

message: Tällä hetkellä lähemmäs 90 % artikkelin pituudesta muodostuu erilaisista taulukoista ja listoista. Varsinaista tekstiä on niiden välissä tuskin nimeksikään. Onko tämä tarkoituksenmukaista? Pitäisikö osa taulukoista ja listoista erottaa omiksi artikkeleikseen samoin kuin luetteloillekin on tapana tehdä. Nyt artikkeli tuntuu jo luhistuvan niiden painosta, minun mielestäni ainakin. En poistaisi noita tietoja Wikipediasta, mutta ne eivät oikein tunnu mahtuvan yhtä aikaa samaan artikkeliin. --Risukarhi 12. toukokuuta 2011 kello 19.20 (EEST)
replies: text: Jep, turhan tilastopainotteinen. Pitäisi melkein olla artikkeli tyyliin "Eduskuntavaalien 2011 tilastot" tms, jotta tämä voisi keskittyä proosalliseen ilmaisuun.--Olimar  6. kesäkuuta 2011 kello 22.19 (EEST)
thread_title:  Jotain rajaa noihin taulukoihin 

message: Yläkulman infolootassa lukee "Kaikki 200 paikkaa eduskuntaan", mutta ilmoitettujen paikkamäärien summa on 199. Ilmeisesti Ahvenanmaan edustaja sotkee kuvion. Mitähän tuolle kannattaisi tehdä? 80.221.32.124 2. kesäkuuta 2011 kello 11.23 (EEST)
replies: text: Jos infolootassa on tarkoitus näyttää yhdeksän eniten paikkoja saanutta puoluetta tai valitsijayhdistystä, niin yhdeksäs on tietysti Borgerlig allians yhdellä paikallaan (eikä Piraattipuolue nollalla paikalla). Silloin summakin on 200. --Jmk 2. kesäkuuta 2011 kello 11.31 (EEST)
replies: text: :Sietääpä korjata. Voi vain arvata kumpi puolueista on kenties paremmin edustettuna fi-Wikipedian muokkaajakunnassa.--Urjanhai 2. kesäkuuta 2011 kello 12.49 (EEST)

text: Tuo "Kaikki 200 paikkaa eduskuntaan" tarkoittaa vain sitä, että kaikki 200 paikkaa olivat valittavina. Tausta on se, että englanninkielisessä Wikipediassa tuollainen on kaikissa vaalitaulukoissa, sillä esimerkiksi USA:n senaattiin ja eräisiin muihin parlamentteihin valitaan kerralla vain osa jäsenistä. Tuo maininta ei ehkä ole tarpeen täällä. Åländsk samling ei joka tapauksessa ole "yhdeksäs puolue" millään muotoa, sillä se a) ei ole puolue, b) ei muodosta omaa eduskuntaryhmäänsä, c) sai vähemmän ääniä kuin oikeasti yhdeksänneksi tullut puolue. --89.27.103.116 23. kesäkuuta 2011 kello 17.46 (EEST)

text: Englanninkielisessä Wikipediassa on katsottu parhaaksi rajoittaa infoboksin puolueet kolmeen suurimpaan. Se on sopivan kokoinen malline, kun taas tämän artikkelin nykyisen kokoinen malline on hieman raskassoutuinen, etenkin kun merkittävä osa artikkelista koostuu muutenkin erilaisista taulukoista ja kaikkien puolueiden tulokset näkyvät muutenkin jo yhdessä taulukossa (joten miksi samat tulokset on esitettävä kahteen kertaan?). --89.27.103.116 19. joulukuuta 2011 kello 01.43 (EET)
thread_title:  199 kansanedustajaa 

message: Keskustelussa joku aikoinaan naivisti totesi, että vaalilupausten ja vaaliohjelmien referaattien laittaminen Wikipediaan on aivan turhaa, koska ne löytyvät puolueiden kotisivuilta ja tietoa on turha toistaa. Sieltähän ne varmasti löytyvät, hamaan maailman tappiin asti, kun on jokainen vaalilupaus rikottu. Täällä näyttäisi olevan paremmin tallessa: http://www.fsd.uta.fi/pohtiva/ohjelma?tunniste=sdptalouspoliittinen2011 (Esimerkiksi SDP:n ohjelma on poistettu puolueen sivuilta). Onneksi sentään joku oli laittanut otsikon "turhana tietona" mukaan, niin Google löysi. --213.243.188.69 11. toukokuuta 2012 kello 18.29 (EEST)
thread_title:  Vaaliohjelmiin linkit kuntoon 

message: Niissä näyttäisi olevan pientä ongelmaa. Yritin korjata, mutten osannut. Joku asian hallitseva voisi hoitaa homman.
replies: text: Korjasin väri-mallineet --Pasixxxx (keskustelu) 7. kesäkuuta 2012 kello 18.48 (EEST)
thread_title:  Vialliset taulukot 

message: Eikö Piraattipuolue kuuluisi taulukon perusteella selkeästi 9. puolueeksi? Aikaisemmissakaan listauksissa ei sitä Ahvenanmaan listaa ole huomioitu erikseen, koska se ei ole puolue ja sen edustaja liittyy aina RKP:n ryhmään. Esimerkiksi vuoden 2007 kohdalla 9. puolueeksi oli listattu SKP. 
replies: text: Kyllä. Ahvenanmaan lista ei ole puolue ja se sai piraatteja vähemmän ääniä muutenkin. --89.27.36.41 23. syyskuuta 2012 kello 02.47 (EEST)
replies: text: :Tämänsuuntaista oli jotain tuolla aiemminkin. En tiedä, onko se sitten niin mielenkiintoista nähdä se 9. puolue, mielestäni ei. Vaikka lasketaan yhteen kaikki paikatta jääneet puolueet, yhteislistat ja valitsijayhdistykset (joista tosin yhdellä valittiin Ahvenanmaan edustaja), siltikin 8. puolueella on yli kaksi kertaa enemmän ääniä. Itse laittaisin siihen "Muut", ääniä reilu 59 000, ja paikkoja 1. Se korjaisi myös yllä esitetyn "199 kansanedustajaa" -ongelman. 82.141.118.93 2. toukokuuta 2013 kello 02.54 (EEST)
thread_title:  Piraattipuolue 

message: Timo Kallin nimi ilmeisesti puuttuu listasta Uudelleen valitsematta jääneet edellisen vaalikauden kansanedustajat. --85.76.148.217 11. syyskuuta 2013 kello 16.18 (EEST)
replies: text: Puuttuu varmaankin siksi, että hänet valittiin uudelleen. --Lax (keskustelu) 11. syyskuuta 2013 kello 16.27 (EEST)
thread_title:  Timo Kallin nimi puuttuu listasta